(1841) Elc meent hem selven , dats de pyne , Weldoen , dats zoe versteeft , Want trauwe ende recht staet ende beeft Omme dat te coepine es florine , Het vindter cleene stade daer ' t sculdich es te zyne , Men zoude gheene lieden scepene maken Dan die waerheyt hilden van dat zy spraken , Ende vreese hadden ende ghedinken , Ende kennesse draghen in alle zaken .Hier mocht men Gode mede ghenaken , Als die lichame zal ligghen stinken ; Maer als die simiten daer naer haken , Hoe men nootkine best mach craken , Daer de keeste in den budel af clinken , Zo wie die niet en heeft van desen nootsaken , Diewile ziet men zijn recht ontlaken , Al en can men ' t Gode niet ontwinken , Hy can loen , na verdiente scinken .Elc heere , elc scepene , ende elc raet Zoude zo regieren zynen staet , Dat hy Gode mochte bejaghen ; Mi heeft wonder dat hy blyscap laet , Waer hy rijt , of waer hy gaet , Dicwile dat hy den last moet draghen , Zo mesleedt es die mesdaet , Daer ' t vonnesse af van scepenen gaet , Daer zijt in ' t rechte willen waghen .